Kui enne mängu arvasin, et oodata on rasket kohtumist (meil pingelangus peale tähtsate mängude võitmist, mäng võõral väljakul), siis mängu algus paistis meile helge. Pidurdamatus hoos oli Silver, kes viskas algatuseks 8 punkti järjest. Seisult 11:10 tegime Silveri, Siimu ja Jano korvidest vahespurdi 9:0 ja eduseis kasvas  10-punktiliseks. Pall liikus kenasti korvi alla, kus teenisime järjest vabaviskeid, kuid kahjuks need ei tabanud. Siiski võitsime I veerandi igati korraliku mänguga 28:17.